**กิตติกรรมประกาศ**

 การศึกษาวิจัยเรื่อง การจัดการระบบสารสนเทศภูมิศาสตร์(GIS)ออนไลน์เพื่อการบริหารจัดการน้ำเสียองค์การบริหารส่วนตำบลบางบัวทอง จังหวัดนนทบุรี สำเร็จได้เนื่องจากมีผู้อุปการคุณหลายท่าน ทั้งทีมงานนักวิจัย ผู้ช่วยนักวิจัยและพนักงานเจ้าหน้าที่ขององค์กรปกครองท้องถิ่น ที่ได้กรุณาให้ความอนุเคราะห์และช่วยเหลือ ทั้งให้ข้อมูล ข้อเสนอแนะ คำปรึกษา ความคิดเห็น ความร่วมมือและกำลังใจ

 ผู้จัดทำขอขอบคุณ คณะกรรมการการวิจัยแห่งชาติ (วช.) ที่ให้การพิจารณาสนับสนุนทุนในการศึกษาวิจัยครั้งนี้

 ขอขอบคุณสถาบันวิจัยและพัฒนา มหาวิทยาลัยราชภัฏสวนสุนันทา ที่ได้ส่งเสริมสนับสนุนนักวิจัยจนได้รับการพิจารณางบประมาณสนับสนุนจากงบประมาณแผ่นดินปี 2559

 ขอขอบคุณผู้บริหาร พนักงานและเจ้าหน้าที่ขององค์การบริหารส่วนตำบลบางบัวทองจังหวัดนนทบุรี และประชาชนในชุมชนบางบัวทอง ที่ให้ความร่วมมือและอำนวยความสะดวกในการเก็บข้อมูล เก็บตัวอย่างน้ำ และเข้าร่วมประชุมหารือแนวทางในการจัดการน้ำเสียของชุมเป็นอย่างดี

 ขอบคุณทีมงานวิจัยและนักศึกษาช่วยงาน ที่ให้ความช่วยเหลือในการจัดเก็บข้อมูลและตัวอย่างในการวิจัย

 ท้ายสุดนี้ ขอกราบขอบพระคุณบิดา มารดา และครอบครัวที่ได้ร่วมให้กำลังใจตลอดมา จนการศึกษาวิจัยนี้สำเร็จลุล่วงไปได้ด้วยดี

 กิตติคุณ มีทองจันทร์

 กรกฏาคม 2559